Iohannis, cheltuieli uriașe pe vizitele externe. Cum au evoluat costurile cu deplasările sale de când a ajuns la Cotroceni
Pe final de mandat, vizitele externe ale președintelui Klaus Iohannis sunt în floare. Șeful statului participă zilele acestea la summit-ul Francofoniei, în Franța, după ce săptămâna trecută a fost în Statele Unite. Costurile cu deplasările sale au evoluat de la un mandat la altul. Dacă în 2014, bugetul era unul mai mic, cheltuielile totale ale Președinției s-au mărit de aproape 4 ori pe parcursul celor două mandate, scrie Profit.ro. În acest an, numai din ianuarie și până în august 2024, președintele a cheltuit 20 de milioane de lei pe călătorii.